section_heading: Povijest
paragraph_text: Nakon što je bečki dvor zatro lozu Frankopana, vlastelinska dobra na području današnje Općine Generalski Stol prisvaja Karlovačka soldateska, odnosno Karlovački general grof Ivan Josip Herberstein. General grof Herberstein, osim što pustoši ovim krajem, pokušava spriječiti prodaju Bosiljevačkog vlastelinstva od strane krune tadašnjem banu Nikoli III: Erdődyju, a sve za ga zadržati u Vojnoj Krajini. U tome djelomično i uspijeva. Ban Nikola Erdődy preuzima Bosiljevačko vlastelinstvo, no iz Bosiljevačkog vlastelinstva izdvojen je dio sela istočno od rijeke Dobre i uključen u Vojnu krajinu. Vojna Krajina prestala je s djelovanjem tek godine 1881., kada je car Franjo Josip proglasio njeno stavljanje pod hrvatsku upravu.